**ՇԻՆԱՐԱՐԱԿԱՆ ԿԱՊԱԼԻ ՊԱՅՄԱՆԱԳԻՐ**

**N 15/06/23**

**քաղաք Երևան 15 հունիսի 2023թ․**

**ՀՀ ԳԱԱ «Գիտության Զարգացման Հիմնադրամ» ՀՄԴ-ն (**գրանցման համար՝ 222.160.00785 / 2007-08-20, ՀՎՀՀ՝ 00254039, հասցե՝ քաղաք ԵՐԵՎԱՆ, ՄԱՐՇԱԼ ԲԱՂՐԱՄՅԱՆ ՊՈՂ., 24),ի դեմս տնօրեն **ՀՐԱՆՏ ՄԱԹԵՎՈՍՅԱՆԻ**, ով գործում է հիմնադրամի կանոնադրության հիման վրա (այսուհետ նաև` **«Պատվիրատու»**), մի կողմից,

**ԵՎ**

**«ԼԻԼԱՆԱՐՄ» ՍՊԸ-ն** (գրանցման համար՝ 278.110.02926 / 2000-09-20, ՀՎՀՀ՝ 00433589, հասցե՝ քաղաք ԵՐԵՎԱՆ, ՆՈՒԲԱՐԱՇԵՆ 12 Փ., Շ 4, Բն. 6 բն.), ի դեմս տնօրեն **ՆԱՐԵԿ ՊՈՂՈՅԱՆԻ**, ով գործում է ընկերության կանոնադրության հիման վրա, (այսուհետ նաև՝ **«Կապալառու»)** մյուս կողմից,

Երկուսը կողմերը միասին հիշատակվելու դեպքում այսուհետ նաև՝ «**Կողմեր**», իսկ յուրաքանչյուրը առանձին՝ **«Կողմ»,**

 կնքեցին սույն շինարարական կապալի պայմանագիրը (այսուհետ նաև` «**Պայմանագիր**») հետևյալի մասին.

1. **ՊԱՅՄԱՆԱԳՐԻ ԱՌԱՐԿԱՆ**
	1. Սույն պայմանագրի համաձայն Կապալառուն պարտավորվում է պայմանագրով սահմանված ժամկետում Պատվիրատուի առաջադրանքով **քաղաք Երևան, Քանաքեռ Զեյթուն, Պ․ Սևակ 1/7** հասցեով հողամասի վրա կատարել բազմաբնակարան (ստորաբաժանված) շենքի (այսուհետ նաև՝ **«Շինարարական օբյեկտ»**)կառուցման աշխատանքներ (այսուհետ նաև՝ «**Աշխատանք(ներ)**»)՝ համաձայն 19.04.2021 թվականի թիվ 01/18-05/1-Գ-1511-354 նախագծի (այսուհետ նաև՝ «**Նախագիծ**») և 23.02.2023 թվականին տրված թիվ 01/18-Դ-14354-290 շինարարության թույլտվության (այսուհետ նաև՝ «**Թույլտվություն**»), իսկ Պատվիրատուն պարտավորվում է ընդունել աշխատանքի արդյունքը և վճարել պայմանագրով սահմանված կարգով։
	2. Շինարարական օբյեկտում կատարվող Աշխատանքների անվանումը, շինարարական աշխատանքներում օգտագործվող նյութերը և գները սահմանված են սույն պայմանագրի անբաժանելի մաս հանդիսացող Հավելված 1-ով (այսուհետ նաև՝ «**Հավելված 1»**)։
	3. Կապալառուն պարտավորվում է՝ աշխատանքները կատարել նման աշխատանքների կատարման համար ՀՀ օրենսդրությամբ սահմանված նորմերին և տեխնիկական չափանիշներին համապատասխան, Պատվիրատուի ցուցումով, ինչպես նաև ինքնուրույն Շինարարական օբյեկտի տարածքից տեղափոխել Աշխատանքների կատարման արդյունքում առաջացած շինարարական աղբը և հողը։
	4. Աշխատանքները կատարվում են 180 (մեկ հարյուր ութսուն) օրացուցային օրվա ընթացքում՝ հաշված 2023 թվականի հունիսի 10-ից՝ համաձայն սույն պայմանագրի անբաժանելի մաս կազմող հավելված 2-ով նախատեսված ժամանակացույցի (այսուհետ նաև՝ Հավելված 2)` հաշվի առնելով այն հանգամանքը, որ Կապալառուն շինարարական աշխատանքները փաստացի սկսել է իրականացնել 2023 թվականի հունիսի 10-ից։
	5. Սույն պայմանագրով նախատեսված աշխատանքների ծավալը, կազմը, դրա համար օգտագործվող նյութերը, միջոցները պայմանավորված Շինարարական օբյեկտի նախագծի փոփոխությամբ, կարող է փոփոխվել, որի վերաբերյալ Կողմերի միջև կնքվում է համապատասխան համաձայնագիր։
	6. Սույն պայմանագրով նախատեսված Աշխատանքները Կապալառուն կատարում է անձամբ։ Կապալառուն իրավունք չունի առանց Պատվիրատուի համաձայնության իր պարտականությունների կատարմանը մասնակից դարձնել այլ անձանց (ենթակապալառուների):
2. **ԿԱՊԱԼԱՌՈՒԻ ՄԻՋՈՑՆԵՐՈՎ ԱՇԽԱՏԱՆՔՆԵՐԸ ԿԱՏԱՐԵԼԸ**
	1. Աշխատանքը ամբողջությամբ կատարվում է Կապալառուի ուժերով, շինարարական տեխնիկայով, սարքավորումներով և աշխատանքների կատարման համար անհրաժեշտ բոլոր այլ միջոցներով։
	2. Կապալառուն պատասխանատվություն է կրում իր տրամադրած նյութերի և սարքավորումների որակի, ինչպես նաև այնպիսի նյութեր և սարքավորումներ տրամադրելու համար, որոնց նկատմամբ երրորդ անձինք ունեն իրավունքներ:
3. **ԱՇԽԱՏԱՆՔՆԵՐԻ ՀԱՆՁՆՄԱՆ ԵՎ ԸՆԴՈՒՆՄԱՆ ԿԱՐԳԸ**
	1. Պայմանագրով նախատեսված Աշխատանքների համապատասխան մասի ինչպես նաև Աշխատանքների ամբողջական ավարտից հետո Կապալառուն Պատվիրատուին է ներկայացնում՝ ավարտված Աշխատանքների մասով կատարողական ակտ՝ 2 (երկու) օրինակից (այսուհետ նաև՝ **«Կատարողական ակտ»):**
	2. Կապալառուի կատարած Աշխատանքների արդյունքը Պատվիրատուի կողմից համարվում է ընդունված Կատարողական ակտը՝ երկկողմանի ստորագրելու պահից:
	3. Կատարողական ակտում նշված աշխատանքների համապատասխանությունը ստուգելուց հետո Պատվիրատուն, առարկությունների բացակայության դեպքում, հաստատում և Կապալառուին է վերադարձնում կատարողական ակտի մեկ օրինակը, որի համաձայն Կապալառուն, կատարված աշխատանքի դիմաց վճարման համար, Պատվիրատուին է ներկայացնում հարկային հաշիվ։
4. **ՊԱՅՄԱՆԱԳՐԻ ԳԻՆԸ, ՀԱՇՎԱՐԿՆԵՐԸ ԵՎ ՎՃԱՐՄԱՆ ԿԱՐԳԸ**
	1. Սույն պայմանագրով նախատեսված Աշխատանքների գինը սահմանվում է Պայմանագրի անբաժանելի մասը կազմող Հավելված 1-ով։ Նշված գումարը ներառում է ՀՀ օրենսդրությամբ սահմանված հարկերը։ Նշված գինը Պատվիրատուի կողմից վճարվում է Կապալառուին մաս-մաս՝ Կապալառուի կողմից յուրաքանչյուր անգամ ներկայացված կատարողական ակտում՝ նշված և փաստացի կատարված Աշխատանքներին համապատասխան, որի հիման վրա դուրս է գրվում նաև հարկային հաշիվ։
	2. Պատվիրատուն պարտավոր է սույն պայմանագրի անբաժանելի մաս հանդիսացող Հավելված 1-ով սահմանված գումարը Կապալառուին վճարել միայն համապատասխան Կատարողական ակտով Աշխատանքների արդյունքներն ընդունելուց հետո, եթե Աշխատանքը կատարված է պատշաճ որակով, սույն պայմանագրով սահմանված ժամկետում և կարգով։
	3. Պատվիրատուն կատարված Աշխատանքի դիմաց վճարումը կատարում է դրամական միջոցները Կապալառուի՝ բանկային հաշվին փոխանցելու միջոցով՝ կատարողական ակտի և հարկային հաշվի ստորագրումից հետո։
	4. Աշխատանքի գինը կայուն է և Կապալառուն իրավունք չունի պահանջել ավելացնելու, իսկ Պատվիրատուն` նվազեցնելու այդ գինը:
	5. Կողմերը պայմանավորվում են, որ սույն պայմանագրով նախատեսված գումարները կարող են վճարվել ժամկետից շուտ, ինչպես նաև՝ Պատվիրատուն Կապալառուին կարող է փոխանցել նաև կանխավճարներ։
	6. Պատվիրատուն կատարված աշխատանքի դիմաց վճարում է Կապալառուին համաձայն Կատարողական ակտի՝ այն ստորագրելուց հետո 10 (տաս) աշխատանքային օրվա ընթացքում։
	7. Պայմանագրի գնի մի մասի վճարման դիմաց հանձնվող Անշարժ գույքերը Կապալառուի պահանջով կարող են փոխանցվել (հանձնվել) Կապալառուի մատնանշած այլ ֆիզիկական կամ իրավաբանական անձի, որպիսի պարագայում Պատվիրատուի Պայմանագրի 4.1 կետով սահմանված գինը վճարելու պարտավորությունը կհամարվի ամբողջությամբ կատարված։
5. **ԿՈՂՄԵՐԻ ԻՐԱՎՈՒՆՔՆԵՐՆ ՈՒ ՊԱՐՏԱԿԱՆՈՒԹՅՈՒՆՆԵՐԸ**
	1. **Կապալառուն պարտավոր է`**
		1. իրականացնել աշխատանքները` սույն պայմանագրի պայմաններին համապատասխան, Պատվիրատուի պահանջով նրան տրամադրել տեղեկություններ, հաշվետվություններ կատարված և կատարվող աշխատանքների մասին։ Աշխատանքները կատարել Պատվիրատուի կողմից տրված ցուցումների և հանձնարարականների համաձայն։
		2. անմիջապես սկսել սույն պայմանագրով նախատեսված Աշխատանքները` Պատվիրատուի կողմից համապատասխան տարածք տրամադրելուց հետո և Աշխատանքներն ավարտել սահմանված ժամկետում,
		3. Աշխատանքները կատարել անհրաժեշտ որակական, տեխնիկական և այլ բնույթի պարտադիր չափանիշների, նորմատիվների, օրենսդրական պահանջների պահպանմամբ,
		4. ապահովել համապատասխան միջոցներ և Աշխատանքները կազմակերպել այնպես, որպեսզի իրականցվի աշխատակիցների անվտանգության և առողջության պահպանումը համաձայն օրենսդրության,
		5. ապահովել շինարարական Աշխատանքների կազմակերպումը այնպես, որ հնարավորինս բացառվեն աշխատակիցների առողջությանը սպառնացող պատահարներ և վտանգներ:
		6. ձեռնարկել համապատասխան նախազգուշական միջոցառումներ շինհրապարակի ներսում և դրան անմիջականորեն հարակից տարածքում գտնվող անձանց համար՝ համաձայն գործող օրենսդրության պահանջների,
		7. աշխատակիցներին համապատասխան կերպով տեղեկացնել իրենց աշխատանքի և աշխատանքային միջավայրի հետ կապված բոլոր հավանական վտանգների մասին, հրահանգավորել և ուսուցանել այն մասին, թե ինչ նախազգուշական միջոցառումներ է անհրաժեշտ կիրառել պատահարներից և վնասվածքներից խուսափելու համար,
		8. Աշխատանքների կատարումը կազմակերպել այնպես, որ շրջակա միջավայրին վնաս չպատճառվի, հոգալ բոլոր անհրաժեշտ ծախսերը իր մեղքով շրջակա միջավայրին վնաս պատճառվելու դեպքում,
		9. Աշխատանքի արդյունքը Պատվիրատուին հանձնելիս նրան հայտնել այն պահանջների և կանոնների մասին, որոնց պահպանումն անհրաժեշտ է աշխատանքի արդյունքի արդյունավետ և անվտանգ օգտագործման համար,
		10. սույն Պայմանագիրը վաղաժամկետ լուծելու պարագայում Պատվիրատուին հատուցել նրա կրած վնասները (իրական վնաս և բաց թողնված օգուտ) ինչպես նաև վերադարձնել Պատվիրատուի կողմից վճարված գումարները ամբողջությամբ՝ դրանից պահելով Կապալառուի կողմից փաստացի կատարված աշխատանքին համարժեք գինը։
		11. Աշխատանքները ժամանակին չսկսելու կամ Աշխատանքները այնքան դանդաղ կատարելու դեպքում, որ դրա ժամանակին ավարտը դառնում է ակնհայտ անհնար, Պատվիրատուի պահանջով, Պատվիրատուին հատուցել նրա կրած վնասները (իրական վնասներ և բաց թողնված օգուտ) և վերադարձնել Պատվիրատուի կողմից նախապես վճարված կանխավճարները՝ դրանից պահելով փաստացի կատարված աշխատանքների համար ծախսված գումարը,
		12. Աշխատանքների կատարման ընթացքում, Պատվիրատուի պահանջով և նշված ժամկետում վերացնել Աշխատանքների թերությունները։ Նշված ժամկետում Կապալառուի կողմից թերությունները չվերացվելու դեպքում և(կամ) Պատվիրատուի կողմից աշխատանքի թերությունների վերացնելը այլ անձանց հանձնարարելու դեպքում, հատուցել Պատվիրատուի կրած վնասները (իրական վնաս և բաց թողնված օգուտ) ինչպես նաև թերությունների վերացման համար կատարած ծախսերը:
		13. Աշխատանքների կատարման ընթացքում կամ Աշխատանքի արդյունքն ընդունելու ժամանակ թերություններ հայտնաբերվելու դեպքում, Պատվիրատուի ընտրությամբ և պահանջով՝

1) ողջամիտ ժամկետում անհատույց վերացնելու թերությունները,

2) համաչափորեն նվազեցնելու աշխատանքի համար սահմանված գինը՝ համապատասխանաբար Պատվիրատուին վերադարձնելով Աշխատանքների կատարման համար վճարված գումարների և փաստացի կատարված Աշխատանքի համարժեք գնի տարբերությունը(նվազեցված գին),

3) հատուցելու թերությունների վերացման համար Պատվիրատուի կատարած ծախսերը։

* + 1. Պայմանագրի 5.3.9 կետով սահմանված դեպքերում Աշխատանքները ամբողջությամբ կատարել նոր և երկարաձգված շինարարության թույլտվության մեջ սահմանված ժամկետներում։
	1. **Կապալառուն իրավունք ունի՝**
		1. Պատվիրատուից պահանջել ընդունելու սույն պայմանագրին համապատասխան պատշաճ կատարված Աշխատանքի արդյունքը և վճարելու դրա դիմաց՝ Պայմանագրով որոշված չափով և կարգով:
		2. Պատվիրատուի համաձայնությամբ վաղաժամկետ կատարել Պայմանագրով նախատեսված Աշխատանքները։
	2. **Պատվիրատուն իրավունք ունի** `
		1. Ցանկացած ժամանակ ստուգել Կապալառուի կողմից իրականացվող աշխատանքի ընթացքը և որակը, տալ պարտադիր կատարման ենթակա հանձնարարություններ՝ կապված աշխատանքի պատշաճ իրականացման հետ,
		2. Կապալառուին տեղեկացնել շինարարական աշխատանքների ժամանակավորապես դադարեցման անհրաժեշտության մասին,
		3. Կապալառուից պահանջել հատուցում աշխատանքի ոչ պատշաճ կատարման հետևանքով պատճառած վնասների համար,
		4. Հրաժարվել Պայմանագիրը կատարելուց և պահանջել հատուցելու վնասները ինչպես նաև վերադարձնելու իր կողմից վճարած կանխավճարները, եթե Կապալառուն ժամանակին չի սկսում պայմանագրի կատարումը կամ աշխատանքը կատարում է այնքան դանդաղ, որ դրա ժամանակին ավարտը դառնում է ակնհայտ անհնար,
		5. Ողջամիտ ժամկետ նշանակել Կապալառուի կողմից Աշխատանքների թերությունները վերացնելու համար, և այդ ժամկետում Կապալառուի կողմից թերությունները չվերացվելու դեպքում հրաժարվել պայմանագրից, Կապալառուի հաշվին աշխատանքի թերությունները վերացնելը հանձնարարել այլ անձանց, ինչպես նաև պահանջել հատուցել վնասները և կատարած այլ ծախսերը,
		6. Մինչև աշխատանքի արդյունքն իրեն հանձնելը ցանկացած ժամանակ հրաժարվել Պայմանագիրը կատարելուց՝ Կապալառուին վճարելով մինչև Պայմանագրի կատարումից հրաժարվելու ծանուցումն ստանալու պահն կատարված աշխատանքի համարժեք գինը,
		7. Կապալառուի կողմից Աշխատանքները թերի կամ ոչ ամբողջական կատարելու պարագայում ստանալ Կապալառուից Պատվիրատուի վճարված գումարները այն մասով, որ մասով, որ աշխատանքները թերի կամ ոչ ամբողջական են կատարվել,
		8. Աշխատանքների կատարման ընթացքում կամ Աշխատանքի արդյունքն ընդունելու ժամանակ թերություններ հայտնաբերելու դեպքում, իր ընտրությամբ, Կապալառուից պահանջել՝

ա) ողջամիտ ժամկետում անհատույց վերացնելու թերությունները,

բ) համաչափորեն նվազեցնելու աշխատանքի համար սահմանված գինը՝ համապատասխանաբար պահանջելով վերադարձնել Աշխատանքների կատարման համար վճարված գումարների և փաստացի կատարված Աշխատանքի համարժեք գնի տարբերությունը (նվազեցված գին),

գ) հատուցելու թերությունների վերացման համար Պատվիրատուի կատարած ծախսերը:

* + 1. անհրաժեշտության դեպքում երկարաձգել շինարարության թույլտվությամբ սահմանված ժամկետները, որպիսի պարագայում սույն Պայմանագրի 1.4 կետում սահմանված ժամկետները համարվում են երկարաձգված համապատասխանաբար նոր և երկարաձգված շինարարության թույլտվության մեջ նշված ժամկետներով։ Սույն կետում նշված շինարարության թույլտվության երկարաձգման անհրաժեշտություն կարող է առաջանալ, ի թիվս այլնի, նաև այն դեպքերում, երբ Կապալառուն չի հասցնում Աշխատանքները ժամանակին կատարել կամ առկա են օբյեկտիվ հանգամանքներ, որոնք հնարավորություն չեն տալիս Աշխատանքները ամբողջությամբ ավարտին հասցնել Պայմանագրով սահմանված ժամկետներում։ Կողմերը պայմանավորվում են, որ Կապալառուն պարտավոր է աշխատանքները ավարտին հասցնել նոր և երկարաձգված շինարարության թույլտվության մեջ սահմանված ժամկետներում։
	1. **Պատվիրատուն պարտավոր է՝**
		1. Պայմանագրով սահմանված ժամկետներում և կարգով վճարել Կապալառուին Աշխատանքի կատարման համար,
		2. համապատասխան պայմաններ ապահովել պայմանագրով նախատեսված աշխատանքների կատարման համար ինչպես նաև Պայմանագրով սահմանված կարգով աջակցել Կապալառուին,
		3. սույն պայմանագրով նախատեսված ժամկետում և կարգով` Կապալառուի մասնակցությամբ զննել և ընդունել կատարված աշխատանքը, իսկ Պայմանագրից աշխատանքի արդյունքը վատթարացնող շեղումներ կամ աշխատանքում այլ թերություններ հայտնաբերելու դեպքերում` այդ մասին հայտնել Կապալառուին,
		4. Աշխատանքների ժամանակավորապես դադարեցման դեպքում` դադարեցման ժամկետին համապատասխան ժամանակով երկարացնել աշխատանքների՝ Պայմանագրի 1.4 կետով նախատեսված ժամկետը:
1. **ՌԻՍԿԻ ԲԱՇԽՈՒՄԸ ԿՈՂՄԵՐԻ ՄԻՋԵՎ**
	1. Շինարարական օբյեկտի պահպանման ռիսկը, մինչև օբյեկտը ամբողջությամբ Պատվիրատուի կողմից ընդունելը կրում է Կապալառուն:
	2. Շինարարական օբյեկտում կատարվող Աշխատանքների համար ներկրվող նյութերի, սարքավորումների, տրանսպորտային միջոցների, տեխնիկայի ընդունման, բեռնաթափման, պահեստավորման, հաշվառման, ինչպես նաև դրանց պահպանման պատասխանատվությունը կրում է Կապալառուն։
2. **ՊԱՅՄԱՆԱԳՐԻ ԳԱՂՏՆԻՈՒԹՅՈՒՆԸ**
	1. Կողմերը Պայմանագրի գործողության ընթացքում պետք է պահպանեն Պայմանագրի, ստացված փաստաթղթերի կամ Պայմանագրի կնքման և կատարման ժամանակ իրենց հայտնի դարձած ցանկացած տեղեկատվության գաղտնիությունը:
	2. Պայմանագիրը, ինչպես նաև Պայմանագրի հետ կապված բոլոր ծանուցումներն ու փաստաթղթերը պետք է տրվեն գրավոր կերպով, ուղարկվեն փոստային ծառայության միջոցով կամ հանձնվեն առձեռն ստացող Կողմին:
	3. Կողմերը պարտավոր են ծանուցել միմյանց իրենց վավերապայմաններում կատարված փոփոխությունների մասին:
3. **ԿՈՂՄԵՐԻ ՊԱՏԱՍԽԱՆԱՏՎՈՒԹՅՈՒՆԸ**
	1. Կողմերը սույն պայմանագրով, իսկ սույն պայմանագրում այլ բան նախատեսված չլինելու դեպքում նաև ՀՀ օրենսդրությամբ սահմանված կարգով պատասխանատվություն են կրում պայմանագրով և օրենքով նախատեսված իրենց պարտավորությունների չկատարման կամ ոչ պատշաճ կատարման համար։
4. **ԱՆՀԱՂԹԱՀԱՐԵԼԻ ՈՒԺԻ ԱԶԴԵՑՈՒԹՅՈՒՆԸ (ՖՈՐՍ-ՄԱԺՈՐ)**
	1. Պայմանագրով պարտավորություններն ամբողջությամբ կամ մասնակիորեն չկատարելու համար կողմերն ազատվում են պատասխանատվությունից, եթե դա եղել է անհաղթահարելի ուժի ազդեցության հետևանքով, որը ծագել է Պայմանագիրը կնքելուց հետո, և որը կողմերը չէին կարող կանխատեսել կամ կանխարգելել։ Այդպիսի իրավիճակներ են երկրաշարժը, ջրհեղեղը, հրդեհը, պատերազմը, ռազմական և արտակարգ դրության հայտարարումը, քաղաքական հուզումները, գործադուլները, հաղորդակցության միջոցների աշխատանքի դադարեցումը, պետական մարմինների ակտերը և այլն, որոնք անհնարին են դարձնում Պայմանագրով սահմանված պարտավորությունների կատարումը։ Եթե անհաղթահարելի ուժի ազդեցությունը շարունակվում է 3 (երեք) ամսից ավելի, ապա կողմերից յուրաքանչյուրն իրավունք ունի լուծել պայմանագիրը` այդ մասին նախապես տեղյակ պահելով մյուս կողմին։
5. **ԵԶՐԱՓԱԿԻՉ ԴՐՈՒՅԹՆԵՐ**
	1. Պայմանագիրն ուժի մեջ է մտնում կնքման պահից և դադարում է պատշաճ կատարմամբ:
	2. Պայմանագրից ծագած վեճերն ու տարաձայնությունները լուծվում են Կողմերի բանակցությունների միջոցով: Բանակցությունների արդյունքում համաձայնության չգալու պարագայում Պայմանագրից ծագած վեճերն ու տարաձայնությունները լուծվում են ՀՀ օրենսդրությամբ սահմանված կարգով:
	3. Կողմերը հավաստում են որ սույն պայմանագրում նախատեսված հասցեները հանդիսանում են իրենց ծանուցման հասցեները: Յուրաքանչյուր կողմ հասցեի փոփոխության դեպքում պարտավոր է գրավոր տեղեկացնել դրա մասին մյուս կողմին հասցեի փոփոխությունից հետո՝ եռօրյա ժամկետում:
	4. Կողմերը պարտավոր են սույն պայմանագրում նախատեսված իրենց վերաբերող յուրաքանչյուր տվյալի փոփոխության դեպքում այդ մասին ծանուցել մյուս կողմին անհապաղ, բայց ոչ ուշ, քան այդպիսի տվյալի փոփոխությունից հետո եռօրյա ժամկետում: Նման փոփոխությունների արդյունքում առաջացած հնարավոր բացասական հետևանքների ռիսկը կրում է դրանց մասին չծանուցած Կողմը:
	5. Պայմանագրում բոլոր փոփոխություններն ու լրացումները կատարվում են Կողմերի գրավոր համաձայնությամբ:
	6. Պայմանագիրը կնքված է հայերեն լեզվով, երկու օրինակներից, որոնք ունեն հավասար իրավաբանական ուժ: Յուրաքանչյուր կողմին տրվում է մեկական օրինակ:
6. **ԿՈՂՄԵՐԻ ԻՐԱՎԱԲԱՆԱԿԱՆ ՀԱՍՑԵՆԵՐԸ, ԲԱՆԿԱՅԻՆ ՎԱՎԵՐԱՊԱՅՄԱՆՆԵՐԸ, ԵՎ ՍՏՈՐԱԳՐՈՒԹՅՈՒՆՆՆԵՐԸ**

|  |  |
| --- | --- |
| **ՊԱՏՎԻՐԱՏՈՒ****ՀՀ ԳԱԱ «Գիտության Զարգացման Հիմնադրամ» ՀՄԴ** **(**գրանցման համար՝ 222.160.00785 / 2007-08-20, ՀՎՀՀ՝ 00254039)Ծանուցման հասցե՝ ԵՐԵՎԱՆ, ՄԱՐՇԱԼ ԲԱՂՐԱՄՅԱՆ ՊՈՂ., 24Բանկ՝ «Արարատբանկ» ԲԲԸՀ/Հ՝ 1510035466950100Տնօրեն՝ Հրանտ Մաթևոսյան————————————ստորագրությունԿ.Տ. | **ԿԱՊԱԼԱՌՈՒ****«ԼԻԼԱՆԱՐՄ» ՍՊԸ**(գրանցման համար՝ 278.110.02926 / 2000-09-20, ՀՎՀՀ՝ 00433589)Ծանուցման հասցե՝ ՀՀ, քաղաք ԵՐԵՎԱՆ, ՆՈՒԲԱՐԱՇԵՆ 12 Փ., Շ 4, Բն. 6 բնԲանկ՝ «ԱԿԲԱ Բանկ» ԲԲԸՀ/Հ՝ 220613330251000Տնօրեն՝ Նարեկ Պողոյան ստորագրությունԿ.Տ. |